./data/phi0914/phi00139/phi0914.phi00139.perseus-lat1.xml
Titus Livius (Livy)
Marcio consule senatus consultum factum est, ut de iis, quos pro indicibus       consules habuissent, integra res ad senatum referretur, cum Sp Postumius quaestionibus perfectis Romam redisset   Minium Cerrinium Campanum Ardeam in       vincula mittendum censuerunt magistratibusque Ardeatium praedicendum, ut       intentiore eum  custodia adservarent, non solum ne effugeret, sed ne mortis       consciscendae locum haberet  Sp Postumius aliquanto post Romam venit; eo referente de P Aebuti et Hispalae Feceniae praemio, quod eorum opera indicata Bacchanalia       essent, senatus consultum factum est,  uti       singulis his centena milia aeris quaestores urbani ex aerario darent; utique       consul cum tribunis plebis ageret, uti ad plebem primo quoque tempore ferrent,       ut P Aebutio emerita stipendia essent, ne invitus militaret, neve censor ei        equum publicum adsignaret;  utique Feceniae Hispalae datio       deminutio gentis enuptio tutoris optio item esset, quasi ei vir  testamento dedisset, utique ei ingenuo nubere liceret, neu quid ei, qui       eam duxisset, ob id fraudi ignominiaeve esset;        utique consules praetoresque, qui nunc essent, quive postea futuri essent,       curarent, ne quid ei mulieri iniuriae fieret, utique tuto esset   id senatum velle et aequum censere, ut ita fieret  ea       omnia lata ad plebem factaque sunt ex senatus consulto; et de ceterorum indicum       inpunitate praemiisque consulibus permissum est